stanford-oval/wikipedia huggingface dataset:
קמר סן רפאל

| --- | --- |
כביש בין-מדינתי 70 חוצה את קמר סן רפאל
כביש בין-מדינתי 70 חוצה את קמר סן רפאל
 מידע כללי
 גובה:  6,909 רגל 
 מדינה:  ארצות הברית 
 מיקום:  מחוז אמרי, ארצות הבריתארצות הברית
 אורך הרכס:  121 קילומטרים
 קואורדינטות:  38°48′47″N 110°51′18″W﻿ / ﻿38.813°N 110.855°W﻿ / 38.813; -110.855
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קמר סן רפאל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קמר סן רפאל(למפת יוטה רגילה) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח קמר סן רפאל(למפת יוטה מוגדלת) סולט לייק סיטי פרובו וסט ג'ורדן סנט ג'ורג' סידר סיטי עמק מוניומנט ברייס קניון מואב ויומינג ק ו ל ו ר ד ו  נ.מ. אריזונה נ ב ד ה  איידהו ימת המלח קמר סן רפאל
 
קמר סן רפאל (באנגלית: San Rafael Swell) הוא מבנה גאולוגי השוכן בדרום מרכז מדינת יוטה כ-50 קילומטרים מערבית לעיירה גרין ריבר. המבנה הוא קמר עצום דמוי כיפה שאורכו 121 קילומטרים ורוחבו 64 קילומטרים, והוא בנוי מאבן חול, פצלים ואבן גיר שנדחפו כלפי מעלה במהלך האורוגנזה הלרמידית מתקופת הפלאוקן לפני בין 60 ל-40 מיליון שנים. מאז גרמו שיטפונות בזק נדירים אבל רבי עוצמה לסחיפה בסלעי משקע ויצרו עמקים, קניונים, נקיקים, הרי שולחן והרי כפתור (Butte). קמר סן רפאל הוא חלק מהאזור הפיזיוגרפי של רמת קולורדו.
גאוגרפיה

כביש בין-מדינתי 70 מחלק את קמר סן רפאל לאזור צפוני ואזור דרומי, והוא כביש הגישה היחיד לאזור. קמר סן רפאל שוכן כולו בתחומי מחוז אמרי.
האזור הצפוני מנוקז בעיקר על ידי נהר סן רפאל, בעוד שהאזור הדרומי של הקמר מנוקז בעיקר על ידי מאדי קריק (Muddy Creek) שמתמזג בסופו של דבר עם הנהר פרימונט (Fremont) על מנת להפוך לנהר דירטי דוויל (Dirty Devil) צפונית מזרחית לעיירה הקטנה הנקסוויל (Hanksville) ביוטה. הדירטי דוויל זורם דרומה ונשפך לנהר קולורדו, בעוד שהנהר סן רפאל נשפך לנהר גרין שנשפך בסופו של דבר גם הוא לקולורדו. המאדי קריק חתר את דרכו בשוליים המערביים של הקמר, הוא יוצא מהקמר בנקיק מאדי קריק, ואז זורם דרך בתרונות בלו הילס (Blue Hills) סמוך לקיינוויל (Caineville) עד לנקודת ההתמזגות שלו עם הנהר פרימונט.
בחלקים בקמר יש מאפיינים גאוגרפיים הדומים למאדים. אגודת מאדים החליטה למקם את תחנת המחקר מדבר מאדים (Mars Desert Research Station) באזור משום שמצאה שתנאי השטח שבו דומים לתנאים במאדים.
גאולוגיה

קמר סן רפאל נוצר כשסלעים של נחיל דייקים מעידן העל של הפרקמבריון שהיו קבורים עמוק מתחת לפני הקרקע עברו תהליך של העתק או שבירה במהלך האורוגנזה הלרמידית, לפני כ-60 מיליון שנים. סלעי תשתית אלו שמתחת לקמר של ימינו נעו כלפי מעלה יחסית לאזורים הסמוכים וגרמו לסלעי המשקע מעליהם להתקמט לצורה דמוית כיפה המכונה קמר. המבנה שנוצר כתוצאה מהליך זה דומה לערימה של שמיכות המונחות אחת על גבי השנייה כשהן מכסות קופסה.
מאז גרם כוח השחיקה התמידי של המים הזורמים לסחיפה של השכבות, ועקב כך נחשפו סלעים עתיקים יותר במרכז הקמר, והסלעים הצעירים יותר נחשפו סביב שולי הקמר. מרבית צורות הנוף המרשימות ביותר בנויות מסלעים עמידים יותר לסחיפה, אבן חול נאוואחו מתור היורה, אבן חול וינגייט מתור הטריאס ואבן חול קוקונינו מתור הפרם. הקימוט תלול הרבה יותר בשוליים המזרחיים של הקמר מאשר במערב, ושוליים מזרחיים אלו מכונים שונית סן רפאל.
הן הנהר סן רפאל והן הנהר מאדי קריק מתנקזים מרמת ווסאץ' (Wasatch Plateau) הגבוהה וחותרים ישירות דרך הקמר עובדה המגדירה אותם כ"נהרות מאוחרים למבנה", נהרות שנתיבם הותווה בעת שהמבנה היה קבור ולפני שהתרומם אל פני השטח.
צומח

קמר סן-רפאל הוא בית גידול ייחודי למיני צמחים נדירים או אנדמיים לאזור וצמחים רבים אינם גדלים בשום מקום אחר בעולם. כ-50% ממיני הצמחים הנדירים או האנדמיים ביוטה (כ-120 מינים) גדלים באזור זה. דוגמה לכך הוא מין הקקטוס המצוי בסיכון Pediocactus despainii המכונה באנגלית "קקטוס סן רפאל" (San Rafael cactus).
היסטוריה

עדויות לתרבויות של הילידים כולל פרימונט, פאיוט ויוט נפוצות בכל רחבי קמר סן רפאל בדמות סלעים המכוסים בפיקטוגרפים ובפטרוגליפים. דוגמה למשל הוא ב-Buckhorn Draw Pictograph Panel, מקום שבו השאירו הילידים מתרבות פרמונט ומתרבות קניון ברייר (Barrier Canyon Culture) עקבות לקיומם בדמות אומנות הסלע. מבערך 1776 ועד אמצע שנות ה-50 של המאה ה-19 עברה דרך המסחר המכונה השביל הספרדי הישן דרך קמר סן רפאל ((או כשהיא צמודה לצידו הצפוני). במהלך 150 השנים האחרונות השתמשו בשטחים בתוך הקמר לרעיית כבשים ובקר כמו גם לכריית אורניום. רבות מדרכי החצץ בתוך הקמר נסללו במקור על מנת לשרת את הפעילויות הקשורות בכריית האורניום. אף על פי שסביב הקמר קיימות כמה עיירות דוגמת פרייס (Price), גרין ריוור (Green River) הנקסוויל (Hanksville), פרון (Ferron), קאסל דייל (Castle Dale) והנטינגטון (Huntington), בקמר עצמו אין יישובי קבע.
במאי קולנוע הוליוודיים השתמשו באתרים בקמר סן רפאל כרקע כסצנות המתרחשות בכוכבים אחרים, כולל הכוכב וולקן בסרט סטארטרק מ-2009 וכוכב חייזרים בסרט כיבוש הגלקסיה (Galaxy Quest).
מנהל

האזור מנוהל על ידי לשכת ניהול הקרקעות של ארצות הברית (Bureau of Land Management). אף שלקמר סן רפאל בשלמותו אין מעמד של שטח מוגן, חלקים ממנו מוגנים כאזורי מחקרי של טבע בראשיתי (wilderness study area). רעיית בקר מותרת רק בחלקים של הקמר שאינם מוגנים באופן זה. בנוסף, מנוהלים שטחים בקמר סן רפאל על ידי "קרן מנהל הקרקעות של יוטה" (Utah School and Institutional Trust Lands Administration), המנהל שטחים רבים נוספים במדינת יוטה. הפארק המדינתי עמק גובלין (Goblin Valley State Park) שוכן בשוליים הדרום מזרחיים של קמר סן רפאל.
ב-2002 הציע מושל יוטה דאז, מייק לוויט (Mike Leavitt) להקים מונומנט לאומי בשטח קמר סן רפאל (San Rafael Swell National Monument). הנשיא ג'ורג' בוש, שהיה בסמכותו להורות על הקמת מונומנט כזה על בסיס חוק העתיקות (Antiquities Act), לא הגיב על ההצעה של לוויט, ונכון ל-2013 גם הנשיא ברק אובמה לא פעל בנושא.
הרעיון לתת לקמר סן רפאל מעמד של מונומנט לאומי צף מחדש ב-2010 במסמך של מחלקת הפנים של ארצות הברית.
נופש

קמר סן רפאל מושך אליו מטיילים, חובבי טרקים, רוכבים על סוסים ונהגי טרקטורונים. בשונית סן רפאל מצויים קניוני חריץ תלולים וצרים רבים והם פופולריים בין גולשי מצוקים השימוש בטרקטורונים בקמר סן רפאל נתון במחלוקת מכיוון שסביבתנים טוענים שרכבי שטח אלו פוגעים בקרום הקרקע הביולוגי השברירי.
לקריאה נוספת

Allen, Steve, Canyoneering: The San Rafael Swell, 1992. ISBN 0-87480-372-1
Durrant, Jeffrey O. Struggle Over Utah's San Rafael Swell: Wilderness, National Conservation Areas, and National Monuments, 2007. ISBN 978-0-8165-2669-7
Kelsey, Michael R.  Hiking and Exploring Utah's San Rafael Swell, 3rd edition, 1999. ISBN 0-944510-17-5
הערות שוליים

↑  Pediocactus despainii
↑  אזור שטרם הוכרז פארק לאומי, הכרזה הדורשת אישור של הקונגרס, בעוד שעל מונומנט לאומי יכול להכריז נשיא ארצות הברית. אזור כזה מקבל פחות מימון, וההגנה עליו פחותה יותר
↑  Governor of Utah, in Reversal, Seeks Scenic Area Designation בניו יורק טיימס
↑  Canyoneering the San Rafael Swell - Route Guide
| --- | --- |
בקרת זהויות :  NLI: 987007555974705171  LCCN: sh85117142  VIAF: 308191234   WorldCat (עם VIAF): 308191234 
המדרון המזרחי של שונית סן רפאל
הגרנד קניון הקטן על נהר סן רפאל
הכניסה לנקיק מאדי קריק
צילום אוויר של מדבר סן רפאל. עמק גובלין בצד ימין המרוחק, כשמשאל הר הכפתור ויילד הורס. הצל של פס ההתעבות מסמן את שונית סן רפאל כשהקמר מאחוריה.
נורת'ברידג'

⇔
| --- | --- |

גשר לונג גולי, מבט מנורת'ברידג'
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 עיר אם:  דרום הגדה הצפונית
 אוכלוסייה:  ‏
  ‑ בפרוור:  6,493 (10 באוגוסט 2021)
 קואורדינטות:  33°29′02″S 151°07′54″E﻿ / ﻿33.48387°S 151.13168°E﻿ / -33.48387; 151.13168
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןנורת'ברידג'(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןנורת'ברידג'(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן נורת'ברידג'(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן נורת'ברידג'  he tabBackground:;tabBorder:#aaa;defaultTab:0;
נורת'ברידג' (באנגלית: Northbridge) הוא פרוור בסידני, המנוהל על ידי עיריית וילובי (City of Willoughby). הוא ממוקם כ-6 ק"מ צפונית למרכז העסקים הראשי של סידני.
גאוגרפיה

נורת'ברידג' הוא פרוור עירוני מוקף משלושה צדדים על ידי גופי מים (מפרצון התאנה מדרום ומפרץ המלחים מצפון ומערב), וכולל בתוכו מגרש גולף ומספר פארקים ציבוריים גדולים המשקיפים לנמל. הפרוורים המקיפים אותו הם קאסלקרג מצפון, קמריי מדרום, סיפורת', קרמורן ומוסמן ממזרח ובמערב נרמברן, קרואוז נסט ווילובי.
היסטוריה

נורת'ברידג' הוא אחד הפרוורים הכי עשירים בסידני, ומדורג באופן עקבי בעשירייה הפותחת מבחינת הכנסה ממוצעת למשפחה וערך הנכסים. רחוב הולסטרום קלוז נחשב כרחוב היקר ביותר באוסטרליה.
מדרום לפרוור יש גשר תלוי מרשים שמקשר את הפרוור לקמריי הסמוך. הגשר נקרא רשמית "גשר לונג גולי" (גשר ערוץ הנחל הארוך) ובעבר נודע כגשר קמריי וכגשר הצפוני, והוא מקור שם הפרוור שנבנה מצפון לו. בניית הגשר הושלמה בשנת 1892 והגשר נרכש על ידי ממשלת ניו סאות' ויילס בשנת 1912. בשנה לאחר מכן הפרוור הוכרז רשמית (בשנת 2013 הוא חגג 100 שנה להיווסדו).
תרבות

יש קניון גדול (נורת'ברידג' פלאזה) שממוקם בפינת דרך איסטרן ואלי ודרך סיילורז ביי. הוא כולל חנויות יוקרה כמו גם סופרמרקט, אטליז, מאפייה וחנויות אופנה.
יש בפרוור שלושה בתי ספר: בית הספר הציבורי נורת'ברידג' שהוא בית ספר יסודי; בית הספר הקתולי ע"ש הקדוש פיליפ נרי; ובית הספר האנגליקני של כנסיית סידני.
בפרוור יש מגרש גולף של 18 גומות, ובפארקים השונים יש גם מגוון מועדוני ספורט: מועדון כדורגל, מועדון שייט, מועדון רכיבת אופניים ועוד. הפארקים הציבוריים המשקיפים למפרץ הסמוך כוללים את פארק הולסטרום פוינט, פארק קלייב ופארק אליזבת.
תחבורה

נורת'ברידג' מקבל שירות אוטובוסים ממספר רב של קווים: 202, 203, 207, 208 ו-209 מרחוב ברידג', ובשעות העומס יש חיזוק מקווי 204, 205 ו-206 מהדרך המהירה וורינגה.
טרכיט

ערך זה עוסק בסלע געשי. אם התכוונתם למשמעות אחרת, ראו .
| --- | --- |
דוגמת סלע טרכיט
דוגמת סלע טרכיט
 סוג הסלע:  סלע יסוד
 סביבת היווצרות:  געשית
 הרכב:  בעיקר פצלת השדה אלקלית ומעט פלגיוקלז ,קוורץ, נפלין, ביוטיט קלינופירוקסן ואוליבין
 תכונות וזיהוי:  צבע: בהיר; גבישים גדולים בהירים; פני הסלע מחוספסים; מרקם טרכיטי (כל הגבישים מכוונים לכיוון אחד)
מיקומו של טרכיט (מסומן באדום) בדיאגרמת QAPF
טרכיט מזלטרס (Selters) בגרמניה
ברדנייף (Breadknife – "סכין הלחם") הוא דייק טרכיט פראלקליני ברכס וארומבנגלס במזרח אוסטרליה
אופאל מלוטש על טרכיט
טרכיט הוא סלע יסוד געשי בהיר, בעל מרקם אפינטי עד פורפירי. סלע זה הוא המקביל לסלע הפלוטוני סיאניט (שהוא גס-גביש). הרכב המינרלים הוא בעיקר פצלת השדה אלקלית, כמות קטנה של פלגיוקלז וקוורץ או פלדשפטואיד כדוגמת נפלין עשויים גם הם להימצא בסלע (ראו דיאגרמת QAPF). מינרלים משניים נפוצים הם ביוטיט, קלינופירוקסן ואוליבין.
מקור השם מיוונית τραχύς (טרכיס) – "מחוספס". לעיתים קרובות יש בטרכיט חללים זעירים שבעטיים הופכים משטחים שבורים של דוגמיות מסלעים אלו למחוספסים ובלתי סדירים ומתכונה זו נגזר שמם. את הכינוי לסלעים אלו נתן המינרלוג הצרפתי אלכסנדר ברוניאר ב-1813 לסלעים מסוגים מסוג זה מחבל אוברן בצרפת.
הרכב כימי

טרכיט כולל בין 60% ל-65% סיליקה, פחות SiO2 מריוליט ויותר (Na2O בתוספת K2O) מדקיט. הבדלים כימיים אלו עקביים עם מיקומו של הטרכיט במיון TAS, והם אחראיים למינרלוגיה העשירה בפצלת השדה של סוג סלע זה.
תפוצה

באירופה מיוצגים סלעי טרכיט היטב בסלעים הגעשיים הצעירים מהשלישון. בבריטניה הם מופיעים באי סקאי כקילוחי לבה וכדייקים או כמחדרים, אבל ביבשת אירופה הם נפוצים הרבה יותר, כמו במחוז הריין והרי האייפל, כמו כן באוברן בבוהמיה ובגבעות אאוגני (Colli Euganei) בסמוך לפדובה בצפון איטליה. בסביבות רומא, נאפולי והאי איסקיה נפוצים לבות וסלעי טוף טרכיטיים. בארצות הברית סלעי טרכיט נפוצים פחות, ומוכרים מאזור דקוטה הדרומית (הגבעות השחורות). באיסלנד, האיים האזוריים, טנריפה והאי אסנשן יש לבה טרכיטית צעירה, וסלעים מסוג זה מופיעים גם ברכס קיימבווארה (Cambewarra Range) בניו סאות' ויילס ובפארק הלאומי מיין ריינג' (Main Range National Park) בקווינסלנד שבאוסטרליה. כמו כן במזרח אפריקה, מדגסקר, עדן ומקומות נוספים רבים.
סלעי טרכיט אינם נדירים גם בין הסלעים הגעשיים העתיקים יותר, אם כי לעיתים קרובות הם תוארו תחת השמות אורתופיר (orthophyre) ואורתוקלז-פורפירי, בעוד שאת השם טרכיט שמרו לסלעים מהשלישון או לסלעים צעירים יותר בעלי הרכב דומה. באנגליה יש סלעי טרכיט מהפרם במחוז דבון וסלעי טרכיט מהקרבון נתגלו במקומות רבים בעמק המרכזי של סקוטלנד. האחרונים כמעט שאינם שונים ממקבליהם המודרניים יותר באיטליה ובעמק הריין, אבל האוגיט והביוטיט הוחלפו לעיתים קרובות על ידי כלוריט ותוצרים משניים אחרים. טרכיטים מהפרם מצויים גם במדינות תורינגיה וחבל הסאר בגרמניה.
סלע קרוב לטרכיט הוא קראטופיר (keratophyre), המצוי בעיקר שכבות מהפלאוזואיקון בהרי הרץ בגרמניה וברמות הדרומית של סקוטלנד, בקורנוול וכו'. המרקם שלהם בדרך כלל טרכיטי (כלומר פוריפירי כשהגבישים בכיוון אחד), והם בנויים בעיקר מפצלת שדה אלקלית (בעיקר אנורתוקלז, אבל גם אלביט ואורתוקלז), בתוספת כמויות קטנות של כלוריט ותחמוצות ברזל.
שימושים

אבן לבנייה ולריצוף, חיפוי קירות ורצפות בכנסיות, וריצוף בגנים. האבן עמידה בכפור וניתנת לליטוש.
הערות שוליים

↑  Neville Stevens, The Main Range
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
| --- | --- |
בקרת זהויות :  NLI: 987007543832505171  BnF: cb122642921 (data)  GND: 4728053-0  LCCN: sh85136440  NKC: ph170589
קמריי

| --- | --- |

אחוזת טארלה
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 עיר אם:  דרום הגדה הצפונית
 גובה:  74 מטרים
 אוכלוסייה:  ‏
  ‑ בפרוור:  7,088 (10 באוגוסט 2021)
 קואורדינטות:  33°29′31″S 151°07′30″E﻿ / ﻿33.49185°S 151.12508°E﻿ / -33.49185; 151.12508
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןקמריי(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןקמריי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קמריי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קמריי  he tabBackground:;tabBorder:#aaa;defaultTab:0;
קמריי (באנגלית: Cammeray) הוא פרוור בסידני, המנוהל על ידי מועצת נורת' סידני (North Sydney Council). הוא ממוקם כ-9 ק"מ צפונית למרכז העסקים הראשי של סידני.
גאוגרפיה

קמריי הוא פרוור מגורים הכולל גנים ציבוריים רחבי ידיים. הפרוורים המקיפים אותו הם נורת'ברידג' מצפון, נורת' סידני מדרום, מוסמן, קרמורן וניוטרל ביי ממזרח ובמערב קרואוז נסט ונרמברן.
היסטוריה

במהלך שנות ה-80 של המאה ה-19 החלה התיישבות בקמריי, אז גם נבנה הגשר התלוי שמחבר את הפרוור לנורת'ברידג' (גשר לונג גולי). בשנת 1886 בנה הפוליטיקאי ועורך-הדין ג'וזף פאלמר אבוט אחוזה בסגנון איטליאנטה וקרא לה טארלה. זה היה המבנה המרשים הראשון בפרוור. ב-1914 החלה החשמלית לנסוע בפרוור ולחצות על גבי הגשר התלוי.
רחוב אמהרסט בפרוור קרוי על שם ויליאם פיט אמהרסט, שהיה המושל הכללי של הודו בין 1823 ל-1828. רחוב מילר הוא השדירה הראשית שכוללת חנויות רבות ומרכזים מסחריים.
תרבות

בפרוור מספר פארקים ציבוריים: פארק גרין ופארק קמריי, שניהם משיקים זה לזה. בגרין פארק יש שני מגרשי טניס, ובפארק קמריי יש מגרשי כדורגל ורוגבי, כמו גם מגרש גולף של שמונה גומות. פארק טאנקס (Tunks) כולל שטח ירוק וחורש טבעי לצד המפרץ.
תחבורה

בפרוור אין תחנות רכבת, אבל מספר קווי אוטובוס מרשתים את הפרוור והוא קרוב לדרך הראשית וורינגה.
עצי אשוח 1914

| --- | --- |

 בימוי:  טימור בקממבטוב, יורי ביקוב, אלכסנדר קרפילובסקי, אלכסנדר קוט, דמיטרי קיסליוב, אנדריי קאבון 
 הופק בידי:  טימור בקממבטוב   סרגיי אגייב   אולגה חארינה
 תסריט:  טימור בקממבטוב   רומן נאפומניצ'אניי   אולגה חארינה
 עריכה:  אולגה חארינה
 שחקנים ראשיים:  איוואן אורגאנט   סרגיי סבטלאקוב   קונסטנטין חבנסקי   יבגני בריק   אלכסנדר פאל   ארתור סמוליאנינוב   יקטרינה שפיצה   ולדימיר גוסטיוחין   יאן צפניק   ויקטור ורז'ביצקי   אלכסנדר גולובין   אלכסנדר דומוגרוב הבן   אנטון בוגדנוב   אנה חילקביץ'   אלכסנדר קרפילובסקי
 מוזיקה:  יורי פוטיינקו
 צילום:  סרגיי טרופימוב, Pyotr Dukhovskoy 
 מדינה:  רוסיה רוסיה
 חברת הפקה:  BAZELEVS
 חברה מפיצה:  Bazelevs
 הקרנת בכורה:  רוסיה 25 בדצמבר 2014
 משך הקרנה:  106 דק' 
 שפת הסרט:  רוסית 
 סוגה:  סרט קומדיה 
 מקום התרחשות:  מוסקבה 
 תקופת התרחשות:  תחילת שנה חדשה 
 תקציב:  150 מיליון רובלים
 סרט קודם:  עצי אשוח 3 
 סרט הבא:  עצי אשוח 5 
 elki1914film.ru
 דף הסרט ב־IMDb
 
עצי אשוח 1914 (ברוסית: Ёлки 1914), הוא סרט דרמה קומי רוסי בהפקתו של טימור בקממבטוב והוא סרט ההמשך לסרטים "עצי אשוח", "עצי אשוח 2" ו"עצי אשוח 3". הסרט יצא לאקרנים ב-25 בדצמבר 2014.
במתכונת דומה לסרטים הקודמים, הסרט מגולל כמה סיפורים אך מתמקד למעשה באופן שבו חגגו את ליל השנה החדשה, בתקופת הצאר, בשנה הראשונה לפרוץ מלחמת העולם הראשונה ובששת החודשים הראשונים למעורבות המדינה במלחמה. הסרט מורכב משש נובלות המספרות את סיפורם של משפחות עירוניות וכפריות, עשירות ועניות בבתי אחוזה, בערים ובעיירות הקטנות של רוסיה.
עלילה

האימפריה הרוסית, שנת 1914. תקופת מלחמת העולם הראשונה.
בוריס דנדי רוכש אחוזת בית לחופי הים השחור על מנת לכבוש את לבה של בלה, נערה עשירה, אך בעלי הבית הקודמים של האחוזה, יבגני פאבלוביץ' לא הצליח לספר לדיירי הבית כי הוא מכר את הבית וזאת רגע לפני ליל השנה החדשה.
איוואן הוא חייל בשירות הצבא השוכב בבית חולים צבאי בארמון קונסטנטין ומחליט לאסוף חתימות לעצומה שהוא מתכוון לשלוח אל ממשלת הצאר ולבקש להשיב בחזרה את עצי האשוח לחגיגות השנה החדשה, חרף החלטת הממשל להפסקת המנהג. במשימה זו מסייע לו קצין צבא הצאר.
איש משטרת הצאר ואהובתו מתכוננים לקראת התמודדותם באליפות בינלאומית בהחלקה על הקרח, אך איש המשטרה מוצא עצמו על פרשת דרכים ונדרש לבחור בין אהבתו לבין שירותו במשטרה.
איש הכפר סנקה מתיידד עם דוב ונאלץ להתמודד מול אציל המתגורר בשטח הכפר ומתכנן לצוד את ידידו הדוב.
סטודנטים חברים מחליטים להתגייס לשירות צבאי בחזית בעודם רבים על לבה של קטיה שטרם החליטה במי היא מאוהבת.
גלשה ואחיה הקטן גרישה לא יודעים כיצד יביאו אוכל לביתם ואל אמם החולה בהיעדר כסף למחיה. הם מחליטים לצאת לקבץ נדבות ונתקלים בשליאפין העשיר.
צילומים והפקה

צילומי הסרט החלו בפברואר 2014 ונערכו בסנקט פטרבורג, פרם, יקטרינבורג, וורונז', אומסק, אירקוטסק, קרסנויארסק, סראטוב ואסטנה שבקזחסטן.
פיגוע הירי בקו 25

| חלק מהאינתיפאדה השנייה |
| --- | --- |
 תאריך:  4 בנובמבר 2001
 תאריך עברי:  י"ט בחשוון ה'תשס"ב
 מקום:  הגבעה הצרפתית, ירושלים, ישראל
 סוג:  פיגוע ירי
 הרוגים:  2
 פצועים:  48
 מבצע:  הג'יהאד האסלאמי הפלסטיני הג'יהאד האסלאמי הפלסטיני
 
פיגוע הירי בקו 25 היה פיגוע ירי שבוצע בקו 25 בגבעה הצרפתית בירושלים, ובו נרצחו 2 נערים  ונפצעו מעל 48 אנשים, הפיגוע בוצע על ידי הג'יהאד האסלאמי הפלסטיני.
הפיגוע

צומת הגבעה הצרפתית נמצאת מכיוון צפון-מזרח מקו התפר, ומהווה הצטלבות של דרך עוזי נרקיס (הסלול מכיוון צפון לדרום, ועובר בין חלקה המזרחי של ירושלים ומערבה) עם כביש 1 (הסלול ממזרח למערב). באזור כבר היו בעבר מספר פיגועי ירי נגד כלי רכב ישראלים.
דקות אחדות לפני השעה 16:00 אחה"צ, בשעה 15:50, עמד על המדרכה בצומת הגבעה הצרפתית המחבל חאתם שוויקי, בן 24 מחברון, המחזיק בתעודת זהות של הרשות הפלסטינית. מכיוון המדרכה המחבל ירה לעבר אוטובוס קו 25 שעבר בצומת, והגיע מכיוון צפון משכונת נווה יעקב.
בפיגוע נרצחו מנשה מני רגב בן 14 תושב שכונת רמות אלון שבירושלים והנערה רחל בן ישי בת 16 מהעיר ביתר עילית.
הערות שוליים

↑  פיגוע קטלני בגבעה הצרפתית בירושלים, באתר ערוץ 7, ‏2001-11-05
עדשת מים זעירה

| עדשת מים זעירה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: מכוסי הזרע
מחלקה:: חד פסיגיים
סדרה:: כף צפרדע
משפחה:: לופיים
סוג:: עדשת מים
מין:: עדשת מים זעירה
שם מדעי
 Lemna minor ‏לינאוס, 1753
עדשת מים זעירה (שם מדעי: Lemna minor) ממשפחת הלופיים בתת-משפחת Lemnoideae היא צמח מים רב שנתי זעיר הנפוץ בעולם. עדשת המים גדלה במקווי מים עומדים ועשירים בתרכובות חנקניות. החלק הירוק הצף על-פני המים הוא גוף-עלה אליפטי בצבע ירוק בהיר שמתרבה במהירות על ידי ניצנים הניתקים מצמח האם. הוא שטוח בחלקו העליון וכדורי בחלקו התחתון. לצמח שורשים נימיים בלתי מסועפים הטבולים במים. הפרחים הזעירים מופיעים לעיתים רחוקות ביותר.
והוא נפוץ באזורים רבים בעולם.
במשפחת עדשת המים קיימים 30 מינים, ברובם צמחי מים זעירים ועגולים שאינם משתרשים בקרקע, אלא צפים במקווי מים טבעיים או אתרים שזרימת המים בהם איטית. למרות זעירות הצמחים הם מכסים את המים במעטה צפוף.
בישראל נפוץ הצמח בגולן, הגליל, בקעת הירדן, הרי יהודה וירושלים, מדבר יהודה אזור ים המלח, ואזור השרון.
הצמח גדל בשמש ובצל ומתרבה בקצב המהיר בעולם הצומח. הוא יכול להכפיל את הביומסה שלו תוך פחות מ-48 שעות. ללא טיפול ושליטה עשוי הצמח לכסות את פני מקווה המים ולפגוע בצמחי מים אחרים. הצמח משמש כמאכל לדגים ועופות מים.
שימושים שונים

צמחי המשפחה משמשים בדרום מזרח אסיה כמקור למזון לדגים ולחיות משק שונות. יכולתו של הצמח לספוג כמויות גדולות של חומרים מהמים מנוצלת בארצות הברית לניקוי מי שופכין. גם בשימוש ביתי ניתן להפיק תועלת מן הצמח: לטובת טיהור עודפי מים לשימוש חוזר, למשל מים ממכונת הכביסה, מי שטיפת הכלים וכיוצא באלה. יכולת ספיגת הרעלים של הצמח מוגבלת, ולכן לא מומלץ להשתמש במים המטוהרים להשקיית צמחי מאכל.
שימוש בתעשיית התרופות

במחקר שנעשה במכון ויצמן התגלה כי עדשת המים יכולה לשמש בית גידול מתאים לתרופות חלבוניות כגון אינסולין.
מהמחקר עולה כי עדשת המים גדלה יפה באור מלאכותי, במים פשוטים המכילים כמה מינרלים, כאשר מקור הפחמן היחידי הוא הפחמן הדו-חמצני שבאוויר. סיכום התכונות האלה אומר שאפשר לגדל אותו בתוך בניין, בעזרת ציוד זול ופשוט יחסית, וללא חשש מהשפעה על הסביבה. העובדה שהוא משמש מזון לחיות משק מעלה אפשרות, שעדשת מים מהונדסת, אשר תכיל חלבונים חיסוניים, תוכל בעתיד לשמש לחיסון שיינתן כמזון לצאן, עופות משק, דגים, ואולי אפילו לבני אדם. שיטה זו של מתן תרופות וחיסונים דרך הפה עשויה לחסוך את התהליך היקר של הפקת החלבונים, ולהוזיל את התרופות.
יחד עם שותפים מהתעשייה פיתח פרופ' אדלמן ממכון ויצמן זן חדש של עדשת מים הקרוי "ענק". זן זה גדול פי שניים מצמח עדשת מים רגיל, יש לו מנה כפולה של די-אן-אי, והוא מייצר בהתאם יותר חלבונים.
גלריה

עדשת מים זעירה
מבט מקרוב על פרט
הערות שוליים

↑  עדשת מים זעירה באתר הרשימה האדומה של IUCN
| --- | --- |
בקרת זהויות :  NLI: 987007563044305171
אבן גיר קאיבאב

| --- | --- |
שכבות הסלע של אבן גיר קאיבאב בפארק הלאומי גרנד קניון באריזונה
שכבות הסלע של אבן גיר קאיבאב בפארק הלאומי גרנד קניון באריזונה
 תכונות
 סוג:  תצורה
 גיל:  שלהי פרם תחתון עד פרם תיכון  270–255 מיליון שנה לפני זמננו PreЄ Є O S D C P T J K Pg N       
 ליתולוגיה:  אבן גיר משובצת מאובנים, אבן גיר חולית, דולומיט וצור, אבן טין, אבן חול וגבס
 קרויה על שם:  רמת קאיבאב באריזונה
 השם נקבע על ידי:  נלסון דרטון ב-1910
 מיקום
 אזור:  רמת קולורדו
 מדינה:  ארצות הברית
 תת-יחידות:  פרט פוסייל מאונטיין ופרט האריסברג
 יחידת סלע מתחת:  תצורת טורוויפ, אבן חול קוקונינו ואבן חול וייט רים
 יחידת סלע מעל:  תצורת מואנקופי
 עובי:  משתנה באזורים שונים מ-91 מטרים ועד 150 מטרים באזור גרנד קניון
אבן גיר קאיבאב (באנגלית: Kaibab Limestone) היא תצורה גאולוגית של סלעי משקע קשים יוצרת מדרון וצוקים בגוון אדמדם עד לבן שמנת משלהי הפרם התחתון (לפני 255–270 מיליון שנים), שהורבדה בים רדוד. התצורה נחשפת בארבע ממדינות ארצות הברית: במזרח מרכז נבדה, בצפון אריזונה, בדרום מזרח קליפורניה ובדרום יוטה, כחלק מהאזורים הפיזיוגרפיים של רמת קולורדו ופרובינציית אגן ורכס בארצות הברית. תצורה זו יוצרת את שכבת הסלע העליונה בשתי הגדות של הגרנד קניון. יחידת סלע זו מכונה גם "תצורת קאיבאב" בנבדה, אריזונה ויוטה. בהרי ביג מריה (Big Maria Mountains) בדרום מזרח קליפורניה עברה תצורת אבן גיר קאיבאב התמרה בדרגה גבוהה ובאזור זה היא מכונה "שיש קאיבאב".